Ministerstvo pôdohospodárstva
Slovenskej republiky  
___________________________

Číslo: 736/2002-100

Materiál na rokovanie
vlády Slovenskej republiky

Dodatok

k Návrhu

zámeru projektu Vážskej vodnej cesty
________________________________________________________________

Podnet:						           Materiál  obsahuje:

uznesenie vlády SR č.469                                                  1. Návrh uznesenia – Nové znenie                                                                  
 z 21.júna 2000 bod B.4                                                     2. Predkladaciu správu

                                                                                               

			                                                            

							
Predkladá:

Pavel Koncoš
minister pôdohospodárstva 
Slovenskej republiky

Bratislava 15. apríl 2002

Nové znenie

NÁVRH

UZNESENIE VLÁDY SLOVENSKEJ REPUBLIKY
č. 
z 

k návrhu zámeru projektu Vážskej vodnej cesty

Číslo materiálu:		
Predkladateľ:	minister pôdohospodárstva SR 
	
Vláda 
A.     schvaľuje
A.1.    	návrh zámeru projektu Vážskej vodnej cesty a návrh jej prieplavného prepojenia s Oderskou vodnou cestou

B.      ukladá
ministrovi pôdohospodárstva a ministrovi dopravy, pôšt a telekomunikácií   
B.1.    uskutočniť rokovania s  ministrom  dopravy  Českej  republiky a s ministrom dopravy Poľskej republiky o príprave a vypracovaní Memoranda o porozumení pri príprave a výstavbe prieplavného spojenia medzi Vážskou vodnou cestou a Oderskou vodnou cestou a o výsledku rokovaní informovať vládu
            do 31. decembra 2002

       ministrovi pôdohospodárstva v  spolupráci s ministrom dopravy, pôšt a  telekomunikácií  a ministrom hospodárstva
        B.2.  vytvoriť medzirezortnú komisiu na riešenie legislatívnych a investorských podmienok na realizáciu Vážskej vodnej cesty      
          do 30. júna 2002

Vykonajú:	 minister dopravy, pôšt a telekomunikácií
 minister pôdohospodárstva 
 minister hospodárstva

Predkladacia správa

Ministerstvo pôdohospodárstva SR vypracovalo na základe bodu B.4. uznesenia vlády číslo 469 z 21.júna 2000 Návrh zámeru projektu Vážskej vodnej cesty. V rámci medzirezortného pripomienkového konania  Ministerstvo dopravy pôšt a telekomunikácií SR namietalo proti tomu, aby nositeľom úlohy uskutočniť rokovania s ministrami dopravy Českej republiky a Poľskej republiky o príprave a vypracovaní Memoranda o porozumení pri príprave a výstavbe prieplavného spojenia medzi Vážskou vodnou cestou a Oderskou vodnou cestou bol minister dopravy pôšt a telekomunikácií. Argumentovalo, že táto úloha v zmysle zákona č.575/2001 Z.z. o organizácii činnosti vlády a organizácii ústrednej štátnej správy patrí do kompetencie Ministerstva pôdohospodárstva SR a preto nositeľom tejto úlohy musí byť minister pôdohospodárstva.
V rámci vyhodnotenia pripomienkového konania Ministerstvo pôdohospodárstva SR túto pripomienku neakceptovalo. Vychádzalo pri tom z názoru, že ide o koncepčnú záležitosť v oblasti rozvoja vodnej dopravy, nositeľom ktorej smerom na zahraničie musí byť minister dopravy, pôšt a telekomunikácií a že minister pôdohospodárstva pritom poskytuje iba spoluprácu.
S takýmto zdôvodnením neakceptovania zásadnej pripomienky Ministerstva dopravy, pôšt a telekomunikácií sa nestotožnil Úrad vlády SR a listom č. 2213/2002-UV zo dňa 5.4.2002 požiadal ministra pôdohospodárstva rokovať o odstránení rozporu.
Zástupcovia obidvoch rezortov rozpor prerokovali 10. apríla 2002 a dohodli sa na tom, že úloha uskutočniť rokovania s ministrami dopravy Českej a Poľskej republiky bude uložená obidvom ministrom s tým, že koordinátorom bude minister pôdohospodárstva. V tom zmysle je upravená úloha B.1. návrhu uznesenia vlády.
 Taktiež sa dohodli, že v záujme plnenia úlohy, po jej schválení vládou, bude vytvorená pracovná skupina zložená zo zástupcov obidvoch rezortov, ktorá bude spoločne pripravovať podklady na rokovania s príslušnými ministrami a koordinovať postup rokovaní.